K O M U N I K É

    Vláda Slovenskej republiky na svojom zasadnutí dňa ..................... 2005 prerokovala a schválila:
 
-	účtovnú závierku Slovenského pozemkového fondu ku dňu 31. 12. 2004 a rozdelenie výsledku hospodárenia za rok 2004
-	korekciu už schváleného rozpočtu Slovenského pozemkového fondu na rok 2006 a rozpočtu SPF na rok 2008.

    Pri komplexnom posudzovaní plnenia úloh vyplývajúcich z príslušných predpisov Slovenský pozemkový fondu v roku 2004 dosiahol pozitívne výsledky, ktoré možno súhrnne vyjadriť prostredníctvom účtovného zisku vo finančnom objeme:

181 837 000 Sk.

    V rámci vládou SR schváleného rozdelenia výsledku hospodárenia fondu sa celý objem dosiahnutého účtovného zisku za rok 2004 prevedie do rezervného fondu, s cieľom vytvorenia priaznivých predpokladov pre stabilizáciu ekonomiky fondu ako významného predpokladu pre zabezpečenie komplexného financovania svojich činností z vlastných zdrojov bez nároku na poskytnutie príspevku zo štátneho rozpočtu.    

    Na finančné plnenie reštitučných náhrad pre oprávnené osoby podľa zákona číslo 229/1991 Zb. v znení neskorších predpisov fond vyplatil pre fyzické osoby v hodnotenom roku spolu:

25 725 000 Sk.

    Zo strany fondu bola venovaná prioritná pozornosť úzkej spolupráci s príslušnými orgánmi štátnej správy pri usporiadaní vlastníctva k pozemkom podľa príslušných predpisov, s efektívnymi finančnými nákladmi v objeme:
65 135 000 Sk.

    Korekcia rozpočtu Slovenského pozemkového fondu na rok 2006 v súlade s príslušnými ustanoveniami zákona číslo 523/2004 Z. z. o rozpočtových pravidlách verejného rozpočtu bola schválená s bilančne vyrovnaným saldom v objeme:

478 950 000 Sk.

    Rozpočet fondu na rok 2008 vláda schválila pri rozpočtovaných príjmoch v objeme 471 900 000 Sk, s bilančne prebytkovým saldom medzi príjmami a rozpočtovanými výdavkami v objeme: 

+ 6 150 000 Sk.

    Slovenský pozemkový fond v štruktúre svojich výdavkov bude uprednostňovať aj v nastávajúcich obdobiach financovanie činností súvisiacich s usporiadaním vlastníctva k pozemkom, podľa zákona číslo 180/1995 Z. z. v znení neskorších predpisov v úzkej spolupráci s vecne príslušným orgánom štátnej správy.